LIETUVOS RESPUBLIKOS PREZIDENTO KANCELIARIJA

Biudžetinė įstaiga, S. Daukanto a. 3, LT-01122 Vilnius,

tel. +370 5 206 2090, el. p. kanceliarija@prezidentas.lt, svetainės adresas: www.lrp.lt.

Duomenys kaupiami ir saugomi Juridinių asmenų registre, kodas 188609016

Pagal gavėjų sąrašą

2024-12- Nr. 2D-

DĖL ĮSTATYMO PROJEKTO TEIKIMO IŠVADOMS GAUTI

Lietuvos Respublikos Prezidento kanceliarija teikia išvadoms gauti Lietuvos Respublikos lygių galimybių įstatymo Nr. IX-1826 2, 5, 6, 7, 8 ir 9 straipsnių pakeitimo įstatymo projektą (toliau – Įstatymo projektas).

Detaliau Įstatymo projektu siūlomos nuostatos aptariamos Įstatymo projekto aiškinamajame rašte.

Įstatymo projekto tikslas – sudaryti papildomas teisines prielaidas užtikrinti tinkamas sąlygas žmonėms su negalia dalyvauti visuomeniniame gyvenime ir naudotis turimomis teisėmis įvairiose gyvenimo srityse, skatinti paslaugų teikėjų didesnes pastangas ir dialogą su asmenimis su negalia siekiant užtikrinti šiems asmenims galimybę naudotis paslaugomis lygiai su kitais asmenimis.

Įstatymo projektu siūloma:

– apibrėžti tinkamą sąlygų pritaikymą kaip aplinkybių pakeitimą ar kliūčių pašalinimą, kurio reikia konkrečiu atveju siekiant užtikrinti asmenims su negalia galimybę naudotis visomis žmogaus teisėmis ir pagrindinėmis laisvėmis ar galimybę įgyvendinti šias teises ir laisves ir dėl kurio keičiantis aplinkybes ar šalinantis kliūtis subjektas nepatirtų neproporcingos ar nepagrįstos naštos;

– tinkamai pritaikytų sąlygų neužtikrinimą laikyti diskriminacija negalios pagrindu;

– įtvirtinti pareigą valstybės ir savivaldybių institucijoms ir įstaigoms, švietimo teikėjams bei mokslo ir studijų institucijoms, prekių pardavėjams, gamintojams ar paslaugų teikėjams, organizacijoms ir asociacijoms imtis priemonių, kad asmenims su negalia būtų užtikrinamas tinkamas sąlygų pritaikymas.

Įstatymo projektas skelbiamas Lietuvos Respublikos Seimo kanceliarijos teisės aktų informacinėje sistemoje. Taip pat Įstatymo projektas skelbiamas Lietuvos Respublikos Prezidento kanceliarijos interneto svetainėje.

Pastabas ir pasiūlymus prašome teikti iki 2025 m. sausio 3 d.

Įstatymų projektus parengė Lietuvos Respublikos Prezidento kanceliarijos Ekonominės ir socialinės politikos grupės vadovė, Lietuvos Respublikos Prezidento vyriausioji patarėja Irena Segalovičienė (tel. +370 5 209 7006, el. p. irena.segaloviciene@prezidentas.lt), Lietuvos Respublikos Prezidento patarėja Vaida Budzevičienė (tel. +370 5 209 7070, el. p. vaida.budzeviciene@prezidentas.lt), Lietuvos Respublikos Prezidento patarėjas Pranas Žukauskas (tel. +370 5 209 7131, el. p. pranas.zukauskas@prezidentas.lt).

PRIDEDAMA:

1. Lietuvos Respublikos lygių galimybių įstatymo Nr. IX-1826 2, 5, 6, 7, 8 ir 9 straipsnių pakeitimo įstatymo projektas, 2 lapai.

2. Lietuvos Respublikos lygių galimybių įstatymo Nr. IX-1826 2, 5, 6, 7, 8 ir 9 straipsnių pakeitimo įstatymo projekto lyginamasis variantas, 2 lapai.

3. Lietuvos Respublikos lygių galimybių įstatymo Nr. IX-1826 2, 5, 6, 7, 8 ir 9 straipsnių pakeitimo įstatymo projekto aiškinamasis raštas, 6 lapai.

Respublikos Prezidento patarėja	Vaida Budzevičienė

Vaida Budzevičienė, tel. +370 5 209 7070, el. p. vaida.budzeviciene@prezidentas.lt

LIETUVOS RESPUBLIKOS PREZIDENTO KANCELIARIJOS

2024-12- RAŠTO Nr. 2D-

GAVĖJŲ SĄRAŠAS

1.	Lietuvos Respublikos aplinkos ministerija

2.	Lietuvos Respublikos ekonomikos ir inovacijų ministerija

3.	Lietuvos Respublikos finansų ministerija

4.	Lietuvos Respublikos kultūros ministerija

5.	Lietuvos Respublikos socialinės apsaugos ir darbo ministerija

6.	Lietuvos Respublikos susisiekimo ministerija

7.	Lietuvos Respublikos sveikatos apsaugos ministerija

8.	Lietuvos Respublikos švietimo ir mokslo ministerija

9.	Lietuvos Respublikos teisingumo ministerija

10.	Lietuvos Respublikos vidaus reikalų ministerija

11.	Lietuvos Respublikos lygių galimybių kontrolieriaus tarnyba

12.	Lietuvos Respublikos vartotojų teisių apsaugos tarnyba

13.	Asmens su negalia teisių apsaugos agentūra prie Socialinės apsaugos ir darbo ministerijos

14.	Lietuvos savivaldybių asociacija

15.	Asociacija Lietuvos negalios forumas